31996R2067
L 277/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2067/96 НА КОМИСИЯТА
от 29 октомври 1996 година
за изменение на Регламент (ЕO) № 1000/96 относно определени стандарти за търговията с птиче месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1906/90 на Съвета от 26 юни 1990 г. относно стандарти за търговията с птиче месо (1), последно изменен с Регламент (ЕO) № 3204/93 (2), и по-специално член 9 от него,
като има предвид, че Регламент (ЕИО) № 1538/91 на Комисията от 5 юни 1991 г. относно въвеждането на подробни правила за прилагане на Регламент (ЕИО) № 1906/90 на Съвета относно определени стандарти за търговията с птиче месо (3), последно изменен с Регламент (ЕО) № 1000/96 (4) по отношение на определението за скопен петел и съответните критерии за производството; като има предвид, че е необходимо да се предвиди преходен период за прилагането на новото определение с оглед да се вземат под внимание интересите на някои производители по време на търговския период в края на пазарната година,
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Член 2 от Регламент (ЕO) № 1000/96 се заменя, както следва:
„Член 2
Настоящият регламент влиза в сила на седмия ден след публикуването му в Официален вестник на Европейските общности.
Прилага се от 1 март 1997 г.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 октомври 1996 година.